EGO ERARDVS Dominus de Valeri, Conestabularius Champaniæ. Notum facio vniuersis præsentes litteras inspecturis, Quod cum venerabilis in Christo Pater Yvo Abbas Clun. considerans  attendens vtilitatē, quæ ex deuotione mei Erardi, Prioratus ipsius Abbatis seu Ecclesię Clun. de Vādopera,  de Columbrio ad duas Ecclesias, cum ipsorum appendiciis  pertinentiis,  iuribus vniuersis, ad vitam meam dumtaxat,  ipsorum Abbatis  Conuentus Clun. cōcessione, sub conuentionibus, quæ in aliis super dicta concessione confectis litteris declarantur, habentis, possidentis,  tenentis, potest ipsi Abbati,  dictis Prioribus prouenire; mihi prætactis conuentionibus saluis in omnibus aliis concesserit, vt fructus, redditus, prouentus,  exitus quoscumque ad dictos Prioratus de Vandopera,  de Columbeio pertinētes, seu spectantes ex nunc,  a festo beati Remigij proximo venturo, vsque ad duos annos cōtinue successuros, hæredes, seu successores, aut executores mei, vel alij, locum meum tenentes, si me, quod absit, infra ipsum terminum contingat decedere, percipiant, habeant,  possideant pacifice  quiete, dum tamen omnia  singula facta atq. onera, ad quæ ego ratione Prioratus ipsorum teneor, per hęredes seu successores, aut exequutores meos, aut vel per alios locum meum tenentes, fiant vsque ad dictum terminum,  etiam supportentur. Ego prænominatus Erardus volo  concedo, vt huiusmodi concessione nunc a dicto Abbate Clun. mihi facta,  cōtentis, seu aliquo contentorum in his præsentibus nō obstantibus, prætactæ conuentiones in aliis, vt dictum est, litteris declaratæ, in omnibus aliis saluæ,  in sua virtute remaneant;  me decedente, quod absit, infra terminum supradictum, dicti hæredes, seu successores, aut exequutores mei, vel alij loco mei tenētes fructus, redditus, prouentus,  exitus ipsorū Prioratuum, vt dictum est, percipientes,  habentes, dictorum Prioratuum ipsa facta  onera faciant  supportent: ad quæ ego nunc ipsos specialiter obligo  astringo. Volo etiam  concedo, quod post decessum meum Abbas Clun. vel eius mandatum, possit infra dictum terminum, si voluerit, prædictos Prioratus de Vandopera  de Columbeio, cum suis pertinentiis, appendiciis,  iuribus quibuslibet, saisire,  in manu sua retinere; ita tamen, quod de fructibus, redditibus, prouentibus,  exitibus, eorūdem Prioratuum, per ipsum Abbatem Clun. vel alios de ipsius Abbatis mandato, dictos Prioratus tenētes meis hæredibus, seu successoribus, aut exequutoribus, vel aliis locum meum tenentibus, satisfactio fiet debita siue iusta, ad legitimam existimationem duorum bonorū virorum, quorum vnus ex parte dicti Abbatis,  alius ex parte hæredum, seu successorum, aut exequutorum meorum, vel aliorum locum meum tenentium fideliter assumantur. In cuius rei testimonium, ego Erardus prædictus sigillum meum, quo vtor, præsentibus feci apponi. Actum  datum Cabilon. in festo beati Georgij, anno Domini MCCLXX, mense Aprilis.